Ons vergader saam - www.bybelkennis.co.za
Interactions with different cultures help us lose our blinders and slowly but surely move to a more rounded biblical Christianity – Tim Keller
Moderne tegnologie het baie voordele. Ons kan baie vinnig inligting uitruil; ons kan met mense aan die ander kant van die aarde praat. Maar tegnologie het ook sy donker kant. Dink maar net aan die maklike toegang tot pornografie.
Daar is egter 'n meer subtiele strik in hierdie onmiddellike toegang tot inligting wat Christene op 'n unieke manier raak: die versoeking om toe te laat dat preke aanlyn ons verpligting om God se woord saam met ander gelowiges in die plaaslike gemeente te hoor, vervang. Om na preke aanlyn te luister is goed, maar as dit die gereelde eredienste in die gemeente verplaas, gaan baie verlore.
Hoekom is dit belangrik dat elke Christen saam met ander gelowiges in die plaaslike gemeente elke week bymekaarkom om die prediking van God se woord te hoor?
Die Christen se geloof word deur die aanhoor van God se woord aangevuur
Die geloof kom dus deur die prediking wat 'n mens hoor, en die prediking wat ons hoor, is die verkondiging van Christus (Romeine 10:17). Ons is meer geneë om te luister en betrokke te raak as ons saam met ander, wat ook gekom het om God se woord te hoor, teenwoordig is Dit is een van die redes waarom die Hebreër-skrywer gelowiges waarsku om nie van die samekomste van die gemeente af weg te bly nie (Hebreërs 10:25).
Om God se woord van jou eie herder te hoor, is uniek
Natuurlik is daar niks mee verkeerd om na 'n bekende prediker te luister nie. Dit is egter 'n heel ander ondervinding om in die kerk te sit en om te hoor hoe God se woord verkondig en toegepas word deur jou leraar wat bewus is van jou probleme en twyfel en wat rekenskap van jou moet gee. Julle voorgangers hou wag oor julle lewe en moet aan God rekenskap gee (Hebreërs 13:17).
Moet nooit die krag van persoonlike verbintenisse onderskat nie
Daar is 'n kragtige verbintenis tussen 'n herder en sy kudde as hy God se woord verkondig aan diegene aan wie hy gedink en vir wie hy gebid het tydens die voorbereiding van die preek. Die Heilige Gees gebruik op 'n unieke wyse oogkontak, gesigsuitdrukkings en liggaamstaal in beide herder en hoorders as 'n kragtige verbintenis tussen hulle tydens 'n preek.
Geestelike vrugte kom as ek saam met ander luister
As die gemeente vergader, werk die Heilige Gees op unieke en kragtige maniere wat afwesig is in private byeenkomste. As 'n gemeente saam na 'n preek luister word aanspreeklikheid gevestig – die hoorders moedig mekaar aan om dit wat hulle gehoor het toe te pas. Daar is 'n groter verpligting om iets te doen met die preek. Ons vertrou op mekaar vir krag en hulp om dit te doen. Dit is nie daar as ons in afsondering na 'n preek luister nie.
Openbare preke lei tot korporatiewe dissipelskap
Een-tot-een dissipelskap is noodsaaklik vir persoonlike groei van Christene. As die hele gemeente hoor as God se woord verkondig word, word dit die basis vir verdere gesprekke en groei in die een-tot-een gesprekke oor dissipelskap wat volg. Die preek kry almal op dieselfde bladsy.
Ons kan moderne tegnologie op baie maniere gebruik vir God se doel en verheerliking. Wat tegnologie nie kan doen, is om God se model vir ons geestelike groei, te verplaas nie. God het 'n unieke doel vir elke gelowige in die plaaslike gemeente. Baie van daardie doelwitte kom net tot hulle reg as God se mense weekliks saam bymekaar kom om te hoor wat God vir ons wil sê.